पूर्व उप मुख्यमंत्री सचिन पायलट ने कांग्रेस के नए अध्यक्ष को लेकर चल रही चर्चाओं पर कहा कि राजनीति में जो होता है वह दिखता नहीं और जो दिखता है वह होता नहीं है. उन्होंने कहा कि चुनाव की तारीख आ गई है और मैं इस मामले चल रही अफवाहों पर ध्यान नहीं देता हूं.
राजस्थान सरकार में पूर्व उपमुख्यमंत्री सचिन पायलट ने जयपुर में कांग्रेस के नए अध्यक्ष को लेकर चल रही चर्चाओं पर बड़ा बयान दिया है. पायलट ने बुधवार को कहा कि राजनीति में जो होता है वह दिखता नहीं और जो दिखता है वह होता नहीं है. उन्होंने कहा कि इस मामले पर कई तरह की अफवाहें और नाम चल रहे हैं जिन पर मैं ध्यान नहीं देता हूं. पूर्व डिप्टी सीएम ने कहा कि मैं खुद या कांग्रेस का कोई भी कार्यकर्ता हो कांग्रेस आलाकमान की ओर से हमें जो आदेश दिया जाएगा हम उसी पर काम करेंगे. इसके अलावा पायलट ने केंद्र की मोदी सरकार को महंगाई के मुद्दे पर घेरा.
वहीं पायलट ने हाल में हुए छात्रसंघ चुनावों में कांग्रेस के छात्र संगठन एनएसयूआई की हार और हाल में आई एनसीआरबी की ताजा रिपोर्ट पर अपनी बात रखी. वहीं पायलट ने गुलाम नबी आजाद के कांग्रेस छोड़ने पर कहा कि उनका फैसला ऐसे वक्त में जिम्मेदारी से दूर भागने का प्रतीक है. इसके अलावा पायलट ने भारत जोड़ो यात्रा को लेकर संगठन के कार्यकर्ताओं को एकजुट होने की अपील की.
पायलट ने कहा कि मीडिया में जो खबरें चल रही है, उन पर मैं ध्यान नहीं देता हूं, मैं समझता हूं कि राजनीति में जो दिखता है वह होता नहीं और जो होता है वह दिखता नहीं है. उन्होंने कहा कि हमें ऐसी अफवाहों पर जाने की जगह राष्ट्रीय अध्यक्ष कौन बनेगा इसे लेकर इंतजार करना चाहिए. पायलट ने बताया कि सारा चुनाव घोषित हो चुका है और 22 तारीख को नोटिफिकेशन आ जाएगा जिसके बाद रिजल्ट आने पर पता चल जाएगा कि कौन अध्यक्ष होगा.
वहीं पायलट ने आगे कहा कि कांग्रेस आलाकमान के कहने पर उन्होंने राजस्थान में सरकार बनने के दौरान मुख्यमंत्री पद छोड़ दिया था, ऐसे में आगे अगर किसी भी राजस्थान के नेता को आलाकमान से कोई जिम्मेदारी मिलती है तो हम उसके हिसाब से काम करेंगे. इसके अलावा पायलट ने कहा कि छात्रसंघ चुनावों में एनएसयूआई की हार पर हमें मंथन करना चाहिए.
वहीं हाल में आई एनसीआरबी की रिपोर्ट पर सचिन पायलट ने कहा कि रिपोर्ट से पता चलता है कि हालात बेहद चिंताजनक है. उन्होंने कहा कि इसे कैसे रोका जाए, इस पर सरकार को काम करना चाहिए और हमें ऐसा माहौल बनाना होगा जहां लोग महिलाओं के खिलाफ इस तरह के अपराध करने से डरें. मालूम हो कि एनसीआरबी की ताजा रिपोर्ट में महिलाओं के साथ बलात्कार के मामलों में राजस्थान शीर्ष पर है.

पूर्व उप मुख्यमंत्री सचिन पायलट ने कांग्रेस के नए अध्यक्ष को लेकर चल रही चर्चाओं पर कहा कि राजनीति में जो होता है वह दिखता नहीं और जो दिखता है वह होता नहीं है. उन्होंने कहा कि चुनाव की तारीख आ गई है और मैं इस मामले चल रही अफवाहों पर ध्यान नहीं देता हूं. राजस्थान सरकार में पूर्व उपमुख्यमंत्री सचिन पायलट ने जयपुर में कांग्रेस के नए अध्यक्ष को लेकर चल रही चर्चाओं पर बड़ा बयान दिया है. पायलट ने बुधवार को कहा कि राजनीति में जो होता है वह दिखता नहीं और जो दिखता है वह होता नहीं है. उन्होंने कहा कि इस मामले पर कई तरह की अफवाहें और नाम चल रहे हैं जिन पर मैं ध्यान नहीं देता हूं. पूर्व डिप्टी सीएम ने कहा कि मैं खुद या कांग्रेस का कोई भी कार्यकर्ता हो कांग्रेस आलाकमान की ओर से हमें जो आदेश दिया जाएगा हम उसी पर काम करेंगे. इसके अलावा पायलट ने केंद्र की मोदी सरकार को महंगाई के मुद्दे पर घेरा. वहीं पायलट ने हाल में हुए छात्रसंघ चुनावों में कांग्रेस के छात्र संगठन एनएसयूआई की हार और हाल में आई एनसीआरबी की ताजा रिपोर्ट पर अपनी बात रखी. वहीं पायलट ने गुलाम नबी आजाद के कांग्रेस छोड़ने पर कहा कि उनका फैसला ऐसे वक्त में जिम्मेदारी से दूर भागने का प्रतीक है. इसके अलावा पायलट ने भारत जोड़ो यात्रा को लेकर संगठन के कार्यकर्ताओं को एकजुट होने की अपील की. पायलट ने कहा कि मीडिया में जो खबरें चल रही है, उन पर मैं ध्यान नहीं देता हूं, मैं समझता हूं कि राजनीति में जो दिखता है वह होता नहीं और जो होता है वह दिखता नहीं है. उन्होंने कहा कि हमें ऐसी अफवाहों पर जाने की जगह राष्ट्रीय अध्यक्ष कौन बनेगा इसे लेकर इंतजार करना चाहिए. पायलट ने बताया कि सारा चुनाव घोषित हो चुका है और बाईस तारीख को नोटिफिकेशन आ जाएगा जिसके बाद रिजल्ट आने पर पता चल जाएगा कि कौन अध्यक्ष होगा. वहीं पायलट ने आगे कहा कि कांग्रेस आलाकमान के कहने पर उन्होंने राजस्थान में सरकार बनने के दौरान मुख्यमंत्री पद छोड़ दिया था, ऐसे में आगे अगर किसी भी राजस्थान के नेता को आलाकमान से कोई जिम्मेदारी मिलती है तो हम उसके हिसाब से काम करेंगे. इसके अलावा पायलट ने कहा कि छात्रसंघ चुनावों में एनएसयूआई की हार पर हमें मंथन करना चाहिए. वहीं हाल में आई एनसीआरबी की रिपोर्ट पर सचिन पायलट ने कहा कि रिपोर्ट से पता चलता है कि हालात बेहद चिंताजनक है. उन्होंने कहा कि इसे कैसे रोका जाए, इस पर सरकार को काम करना चाहिए और हमें ऐसा माहौल बनाना होगा जहां लोग महिलाओं के खिलाफ इस तरह के अपराध करने से डरें. मालूम हो कि एनसीआरबी की ताजा रिपोर्ट में महिलाओं के साथ बलात्कार के मामलों में राजस्थान शीर्ष पर है.